เงินบาทเปิดที่ 30.75/77 บาท
ธนาคารซีไอเอ็มบีไทย รายงาน เงินบาทเปิดเช้านี้อยู่ที่ 30.75/77 ทรงตัว คาดวันนี้เคลื่อนไหวกรอบแคบ
2 พ.ค. 2555

ธนาคารซีไอเอ็มบีไทย รายงาน เงินบาทเปิดเช้านี้อยู่ที่ 30.75/77 ทรงตัว คาดวันนี้เคลื่อนไหวกรอบแคบ
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้านี้อยู่ที่ระดับ 30.75/77 บาท/ดอลลาร์ ปรับตัวอ่อนค่าจากช่วงปิดตลาดเมื่อเย็นวันจันทร์ที่ระดับ 30.73/75 บาท/ดอลลาร์
 "(เงินบาท) ทรงตัวค่อนข้างนิ่ง คาดเคลื่อนไหวในกรอบแคบๆ" นักบริหารเงิน กล่าว
ปัจจัยที่มีผลต่อค่าเงินเป็นเรื่องตัวเลขภาคการผลิตของสหรัฐฯ ที่ประกาศเมื่อคืนวันจันทร์ออกมาค่อนข้างดี ส่งผลให้มีการปรับลดคาดการณ์เศรษฐกิจของสหรัฐฯ จะชะลอตัวลงอย่างรุนแรง และลดการคาดการณ์ที่จะใช้ QE3 ลงไป แต่ไม่ทิ้งซะทีเดียว ขณะที่เมื่อวานตลาดยุโรปปิดทำการในวันแรงงานเหมือนบ้านเรา และมีแนวโน้มค่อนข้างนิ่งช่วงปลายสัปดาห์เพื่อรอดูผลประชุมของธนาคารกลางยุโรป(ECB) ในวันพฤหัส(3 พ.ค.) รวมถึงผลการเลือกตั้งของกรีซและฝรั่งเศสในวันศุกร์(4 พ.ค.)
สำหรับความเคลื่อนไหวของค่าเงินสกุลหลักต่างประเทศที่สำคัญ เงินยูโรอยู่ที่ระดับ 1.3220/3224 ดอลลาร์/ยูโร ส่วนเงินเยนอยู่ที่ระดับ 80.12/14 เยน/ดอลลาร์
นักบริหารเงินประเมินกรอบการเคลื่อนไหวของเงินบาทวันนี้ไว้ระหว่าง 30.70-30.90 บาท/ดอลลาร์